armvectores/hy_wikipedia_2023 huggingface dataset:
Ղազախստանի մայրաքաղաք

Ղազախստանի Հանրապետության մայրաքաղաքը Նուրսուլթանն(այժմ Աստանա) է։ Ամեն տարվա հուլիսի 6-ին Ղազախստանում նշվում է Մայրաքաղաքի օրը։
Ալաշյան ինքնավարության հռչակման (1917 թվականի դեկտեմբերի 13) ժամանակ համագումարում, որն անցկացվել է Օրենբուրգ քաղաքում, այսպես կոչված «ժամանակավոր ժողովրդական խորհրդի» («Ալաշ Օրդա») անցկացման ժամանակավոր վայրը հայտարարվել է Սեմիպալատինսկ քաղաքը։
1920 թվականին ՌԽՖՍՀ-ի կազմում ստեղծված Ղրղզական Ինքնավար Սոցիալիստական Խորհրդային Հանրապետության մայրաքաղաքը Օրենբուրգ քաղաքն էր։
1925 թվականին հանրապետությունն ստացել է Ղազախական Ինքնավար Սոցիալիստական Խորհրդային Հանրապետություն անվանումը, մայրաքաղաքը տեղափոխվել է Ակ Մեչետ, որն այդ առիթով անվանափոխվել է և դարձել Կզըլ-Օրդա։
1929 թվականին հանրապետության մայրաքաղաքը կրկին տեղափոխվել է, այս անգամ՝ Ալմաթի։ 1936 թվականին Ղազախական ԻՍԽՀ դուրս է եկել ՌԽՖՍՀ-ի կազմից և ձևավորվել է որպես Ղազախական ԽՍՀ։
1929-1936 թվականներին Ալմաթին եղել է Ղազախական ԻՍԽՀ-ի մայրաքաղաքը, իսկ 1936-1991 թվականներին՝ Ղազախական ԽՍՀ-ի մայրաքաղաքը, 1991-1997 թվականներին՝ Ղազախստանի Հանրապետության։ Ալմաթին եղել է Ղազախական ԽՍՀ-ի վերջին մայրաքաղաքը և խոշորագույն քաղաքը, հետագայում դարձել է Ղազախստանի Հանրապետության առաջին մայրաքաղաքը և միակ միլիոնանոց քաղաքը։
Ակմոլան պաշտոնապես Ղազախստանի մայրաքաղաք է հռչակվել 1997 թվականի դեկտեմբերի 10-ին։ 1998 թվականի մայիսի 6-ին վերանվանվել է Աստանայի։ Որպես նոր մայրաքաղաքի՝ Աստանայի միջազգային ներկայացումը կայացել է 1998 թվականի հունիսի 10-ին։ Ալմաթիին կցվել է «Ղազախստանի հարավային մայրաքաղաք» անվանումը։ Մինչև օրս այդ տերմինը հաճախ է օգտագործվում ԶԼՄ-ում և դրանով նկատի ունեն հենց Ալմաթիին։ 1998 թվականի նոյեմբերից մինչև 1997 թվականի հոկտեմբերը Ղազախստանում գոյություն է ունեցել Ակմոլայի բարձրագույն և կենտրոնական մարմինների դիսլոկացիայի նորակառուցման նախագահի պաշտոնը, որն զբաղեցրել է Ֆարիտ Գալիմովը։


== Ծանոթագրություններ ==
Բո Գարեթ

Բո Ջեսի Գարեթ (անգլ.՝ Beau Jessie Garrett; դեկտեմբերի 28, 1982(1982-12-28), Լոս Անջելես, Կալիֆոռնիա, ԱՄՆ), ամերիկացի դերասանուհի և մոդել։ Առավել հայտնի է «Տուրիստաս»,  «Ֆանտաստիկ քառյակը։ Արծաթե ալեսահորդի ներխուժումը» և «Գահը։ Ժառանգություն» ֆիլմերում երկրորդական դերերով։


== Վաղ տարիներ ==
Գարեթը ծնվել և մեծացել է Կալիֆոռնիա նահանգի Տոպանգա քաղաքում։ Մանկուց նրան շրջապատել են ծնողներն ու ավագ քույրը՝ Օտումը։ Մանկությունից զբաղվել է ձիարշավով և շատ սիրում էր ձիերին։


== Կարիերա ==
1990-ական թվականների վերջին վարձվել է Guess ընկերության կողմից։ 2006 թվականին հայտնվել է «Տուրիստաս» ֆիլմում՝ Էմիի դերով։ 2007 թվականին խաղացել է Ֆրենկի Ռեյի դերը «Ֆանտաստիկ քառյակը։ Արծաթե ալեսահորդի ներխուժումը» ֆիլմում։ 2010 թվականին կատարել է Ջեմի դերը «Գահը։ Ժառանգություն» ֆիլմում։
Գարեթը Հելի Բերի և Ջեսիկա Ալբայի հետ գովազդում է «Revlon» կոսմետիկան, ինչպես նաև հանդիսանում է  Double D Ranch-ի և CosmoGirl-ի մոդելը։
2014 թվականին Գարեթը ստացել է գլխավոր դերերից մեկը «Ընկերուհիների ամուսնալուծության ուղեցույց» սերիալում ։


== Ֆիլմագրություն ==


== Ծանոթագրություններ ==


== Արտաքին հղումներ ==
Մարգարիտա (ֆիլմ, 2015)

Մարգարիտա (ֆր.՝ Marguerite), ռեժիսոր Քսավյե Ջաննոլիի 2015 թվականի դրամատիկ ֆիլմը։ Ֆիլմի համաշխարհային պրեմիերան տեղի է ունեցել 2015 թվականի սեպտեմբերի 4-ին Վենետիկի 72-րդ կինոփառատոնում, որտեղ այն մասնակցել է գլխավոր մրցութային ծրագրին։ 2016 թվականին ֆիլմը ստացել է «Սեզար» մրցանակի 11 անվանակարգ 10 կատեգորիայում, որոնցից չորսում ստացել է մրցանակներ։


== Սյուժե ==
Ֆիլմը գործողությունները տեղի են ունենում Առաջին համաշխարհային պատերազմից հետո ՝ 1920 թվականին։ Ազնվական Մարգարիտա Դումոնը սիրում է երգել և հաճախ իր տանը հավաքում է բոլոր հյուրերին, որտեղ բոլորը լսում են նրա երգը։ Մարգարիտան երգում է անկեղծորեն, բայց շատ կեղծ։ Երգչուհին ինքն էլ ոչինչ չգիտի այն մասին, որ իր երգելը սարսափելի է։ Ամուսինը, հարազատներն ու ընկերները աջակցում են Մարգարիտային և նա շարունակում է ապրել պատրանքի մեջ։ Մարգարիտան որոշել է երգել օպերայում և դրա համար վարձել է Աթոս Պեցինին՝ որպես դասատու։ Պալատական Դյումոնովը, Մադելբոսը, շանտաժի են ենթարկել Պեցինիին ՝ Մարգարիտային դասավանդելու համար, չնայած նրան, որ նա երգել չգիտի։ Օպերայի ընթացքում Մարգարիտան հանկարծ հիվանդացել է, և նրան տեղափոխել են հիվանդանոց։ Մադելբոսը և բժիշկը որոշեել են Մարգարիտային թույլ տալ լսել, թե ինչպես է նա երգում։ Մարգարիտայի ամուսինը ՝ Ժորժը, իմանալով, որ ցանկանում են Մարգարիտային հնարավորություն տալ լսել իր երգը, անմիջապես շտապում է հիվանդանոց ՝ դադարեցնելու այս ամենը։ Ժորժը ժամանակին չի հասցրել հասնել հիվանդանոց, և Մարգարիտան, լսելով իր երգը, ուշաթափվել է։


== Դերերում ==
Կատրին Ֆրո — Մարգարիտա Դյումոն
Անդրե Մակրոն — Ժորժ Դյումոն
Միշել Ֆո — Աթոս Պեցինի
Դենի Մպունգա  —Մադելբո
Կրիստա Թերե — Ազել
Սիլվեն Դյուեդ — Լյուսեն Բոմոն


== Ծանոթագրություններ ==


== Արտաքին հղումներ ==
Պաշտոնական վեբ կայք Archived 2016-01-23 at the Wayback Machine.
Մարգարիտա(անգլ.) ֆիլմը Internet Movie Database կայքում Կաղապար:Рейтинг (состояние на 21.06.2016)
Մարգարիտա(անգլ.) ֆիլմը Rotten Tomatoes կայքում Կաղապար:Рейтинг (состояние на 21.06.2016)
Marguerite(ֆր.) на сайте AlloCiné Կաղապար:Рейтинг (состояние на 21.06.2016)
(6380) Գարդել

(6380) Գարդել (անգլ.՝ Gardel), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 10-ին Մասարու Արաիի և Հիրոսի Մորիի կողմից Յորիում։
Միջին հեռավորությունը Արեգակից կազմում է 2,267424 ա. մ., առավելագույնը մոտենում է 1,9593 ա. մ. հեռավորության վրա և հեռանում 2,5755 ա. մ.։ Արեգակի շուրջ մեկ ամբողջական պտույտ է կատարում 1247,09 երկրային օրվա ընթացքում, իր ուղեծրով շարժվելով միջինում 0,288672 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6380) Գարդել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազարյանի դիմաքանդակը

Ազարյանի դիմաքանդակը, Հակոբ Գյուրջյանի` Թիֆլիսում ստեղծած լավագույն գործերից` հավանաբար կատարված Ազարյանի պատվերով։ Թիֆլիսի հարուստ Մելիք Ազարյանը մեկն է քչերից, որ, օգտվելով Գյուրջյանի` Թիֆլիսում գտնվելու առիթից, իր կիսանդրին է պատվիրել` դրանով հովանավորելով և' արվեստագետին, և' հավերժացնելով իրեն այդպիսի բարձրարժեք դիմաքանդակով։ Արձանը գրավիչ է կերպարի վառ անհատականությամբ, ճանաչելիության չափ կոնկրետ դիմագծերով, վաճառականին բնորոշ այնպիսի անհատականությամբ ու արտահայտությամբ, արտաքինով ու նկարագրով, որոնցով կարելի է անսխալ գուշակել նրա անձնավորությունը։ Տարեց, պատկառելի բեղերով, հայկական առնական գեղեցիկ դիմագծերով մի առույգ անձնավորություն նայում է դիտողին։


== Նկարագրություն և կատարման տեխնիկա ==
Գյուրջյանը կարողացել է անթերի վարպետությամբ և ընկալումով Մելիք Ազարյանի կերպարում խտացնել հոգեբանական բազմերանգ արտահայտություններ, որոնց շնորհիվ նրա դիմագծերը խոսուն, կենդանի արտահայտությամբ բրոնզի մեջ գրեթե շնչավորվել են։ Ազարյանը տպավորությամբ թվում է գործարար, խոշոր ձեռնարկումների ընդունակ, սեփականատերի հոգեբանությամբ, ծանրակշիռ, կյանքի փորձով իմաստնացած բնավորությամբ, վճռական, ինքնագոհ, ապահով մի մարդ։
Գյուրջյանը միտում չի ունեցել Մելիք Ազարյանի կերպարին սոցիալական գունավորում տալ, չնայած նրա մոդելը վաճառականի բնորոշ տիպար է։ Նա անաչառորեն է կերպավորել նրան` պահպանելով նրա անհատականությունը իր պատրաստի կերպարային տվյալներով, որի համար անհրաժեշտ էր սուր դիտողականություն, մարդու ներաշխարհը թափանցելու ընդունակություն, բնորոշն ընկալելու հատկություն։ <<Մելիք Ազարյանի դիմաքանդակը>> Գյուրջյանի ռեալիստական խոր համոզմունքի փայլուն գրավականն է, կատարված է մեծ ոգեշնչումով, ազատ մշակումով, դիմագծերի կենդանի ընկալումով, ֆակտուրային բազմազանությամբ
։


== Ծանոթագրություններ ==
Վելիկայա Ռիբիցա (գյուղ, Կրասնոպոլիեի շրջան)

Վելիկայա Ռիբիցա (ուկրաիներեն՝ Велика Рибиця), գյուղ Ուկրաինայի Սումիի մարզի Կրասնոպոլիեի շրջանում։
2001 թվականի տվյալներով Վելիկայա Ռիբիցա գյուղում բնակվում էր 690 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իմրե Մեց

Իմրե Մեց (հունգ.՝ Mécs Imre, սեպտեմբերի 4, 1933(1933-09-04), Բուդապեշտ, Հունգարիայի Թագավորություն - հունվարի 19, 2023(2023-01-19)), հունգարացի քաղաքական գործիչ։


== Գործունեություն ==
1956 թվականի Հունգարիայի հեղափոխությունից հետո  դատապարտվել է մահվան, ապա պատիժը մեղմացվել է ազատազրկմամբ։ Ազատ է արձակվել 1963 թվականին և աշխատել որպես ինժեներ-էլեկտրիկ։ Ավելի ուշ դարձել է Ազատ դեմոկրատների դաշինքի (SZDSZ) հիմանդիր անդամ։ 1990 թվականին դաշինքի կազմից դարձել է Հունգարիայի խորհրդարանի պատգամավոր։ Տարաձայնություններ ունենալով իր կուսակցության հետ՝ հեռացել է Ազատ դեմոկրատների դաշինքից, 2006 թվականին ընտրվել է Հունգարիայի սոցիալիստական կուսակցության (MSZP, սակայն չի անդամակցում) կազմից։ 2010 թվականի ընտրություններում բավարար ձայներ չստանալով՝ հրաժեշտ է տվել խորհրդարանական կարիերային։ 2011 թվականի հունվարին կրկին միացել է հին կուսակցությանը՝ Ազատ դեմոկրատների դաշինքին (SZDSZ):
1994-1998 թվականներին գլխավորել է ազգային պաշտպանության խորհրդարանական կոմիտեն։ Մինչև 1996 թվականը եղել է SZDSZ-ի առաջնորդներից (ügyvivő), ինչպես նաև մասնակցել է Ազատ դեմոկրատների դաշինքի կուսակցական նախագահի պաշտոնի ընտրությանը, բայց չի ընտրվել։ 2005 թվականի նախագահական ընտրությունների ժամանակ ընդհարվել է Ազատ դեմոկրատների դաշինքի հետ։ Դաշինքը ձեռնպահ է մնացել, երբ Մեցը քվեարկել է Հունգարիայի սոցիալիստական կուսակցության թեկնածու Կատալին Սիլիի օգտին։ Այս քվերակության պատճառով նրան հետագայում մեղադրեցին Ազատ դեմոկրատների դաշինքին դավաճանելու համար։ 2010 թվականին Մեցը փոքրիկ փոփոխություն է առաջարկել սահմանադրությունում, որն անդրադառնում էր կուսակցությանը որպես միակուսակցական համակարգի, ինչպես եղել էր նախքան Հունգարիայում կոմունիստական կուսակցության ավարտը։


== Ծանոթագրություններ ==
Բոյդարա

Բոյդարա, գետակ Սևանա լճի ավազանում, Կարճաղբյուրի ձախ վտակը։ Սկիզբ է առնում Վարդենիսի լեռնաշղթայից և Կարճաղբյուրի մեջ է թափվում Մաքենիս գյուղից վերև։ Երկարությունը՝ 14 կիլոմետր։


== Ծանոթագրություններ ==
Սկուրա

Սկուրա (վրաց.՝ სკურა), գյուղ Վրաստանում։ Գտնվում է Աջարիայի Ինքնավար Հանրապետության Քոբուլեթի շրջանում։


== Դիրք ==
Գտնվում է ծովի մակարդակից 160 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 403 մարդ։


== Ծանոթագրություններ ==
Չայկովսկի (բարձրաքանդակ, Երևան)

«Չայկովսկի» բարձրաքանդակ, գտնվում է Երևանի Կենտրոն համայնքում՝ Եզնիկ Կողբացու փողոցի թիվ 36 հասցեում, Պյոտր Չայկովսկու անվան երաժշտական դպրոցի ճակատին։ Հուշարձանը տեղադրվել է 1982 թվականին։ Ընդգրկված է Երևանի Կենտրոն վարչական շրջանի պատմության և մշակույթի անշարժ հուշարձանների ցանկում։


== Հեղինակներ ==
Քանդակագործ՝ Երվանդ Գոջաբաշյան
Ճարտարապետ՝ Ջիմ Թորոսյան


== Նկարագրություն ==
Բարձրաքանդակը պատկերում է ռուս մեծանուն կոմպոզիտոր Պյոտր Չայկովսկուն։ Ներքևի մասում հայերեն ու ռուսերեն փորագրված են նրա հետևյալ խոսքերը.


== Պատկերասրահ ==

		
		


== Ծանոթագրություններ ==
Բեբեք (մզկիթ)

Բեբեքի մզկիթ (թուրքերեն՝ Cihangir Camii), հայտնի է նաև որպես Հյումայուն ու Աբադ մզկիթ (թուրքերեն՝ Hümayûn-u Âbad Camii), գործող մզկիթ, որը գտնվում է Ստամբուլի եվրոպական հատվածում՝ Բեբեք թաղամասում։


== Պատմություն ==
Սկզբնական շրջանում մզկիթը կառուցվել է Նևշեհիրլի Իբրահիմ փաշայի հրամանով՝ ի պատիվ Ահմեդ III սուլթանի 1725- 1726 թվականներին։ Մզկիթը կցված էր մերձափնյա Հյումայունաբադ պալատին, որը քանդվել է Աբդուլ Մեջիդ սուլթանի հրամանով 1846 թվականին։ Մզկիթը շարունակել է կանգուն մնալ մերձափնյա հատվածում։
Նախկին մզկիթի վայրում նոր մզկիթ կառուցվել է 1913 թվականին՝ Մուստաֆա Հայրը էֆենդիի հովանավորչությամբ։ Մզկիթի ճարտարապետը դարձել է Միմար Քեմալլեդդինը։ Մզկիթը կառուցվել է ավազաքարից և զարդարված է ավանդական նախշերով՝ կարմիր և կապույտ երանգներով։ Մզկիթի անկյուններում կան կիսագմբեթներ։ Աղոթասենյակը գտնվում է գմբեթի տակ և կապված է եռակամար պատկերասրահի հետ։ Մուտքը դեպի պատկերասրահ վերանորոգվել է 1991 թվականին։ Միհրաբը գտնվում է պատանցքի մեջ։ Դրանից ձախ գտնվում է փայտե մինբարը։ Մզկիթի զարդարման աշխատանքներին մասնակցել են Իսմայիլ Հաքքի բեյը և Մաջիդ բեյը։


== Ծանոթագրություններ ==


== Արտաքին հղումներ ==
Мечеть Бебек на Викимапии
Շառաչող գազ

Շառաչող գազ, 2 ծավալ ջրածնի և 1 ծավալ թթվածնի խառնուրդ։ Հրկիզելիս, տաքացնելիս, նույնիսկ ուժեղ լուսավորելիս պայթում է շառաչյունով (այստեղից՝ անվանումը)։ Սպունգանման պլատինի առկայությամբ այրվում է ավելի մեղմ։ 2H2+O2=2H2O+572,5 կջ (136,74 կկալ) ռեակցիայի պրոցեսում ստացվում են բարձր ջերմաստիճաններ (2800°С)։ Շառաչող գազի բոցը օգտագործվում է քվարցի, պլատինի և այլնի հալման, մետաղների կտրման, գազային եռակցման համար։ Երբեմն շառաչող գազ են անվանում նաև գազային այլ պայթուցիկ խառնուրդները (H2+Cl2, 2C2H2+5O2 և այլն)։
Ռանդա Այուբի

Ռանդա Ս. Այուբի (Randa S. Ayoubi, 1962 կամ 20-րդ դար), Հորդանանի Ամման քաղաքում տեղակայված միջազգային անիմացիոն և թվային մեդիա արտադրության «Ռուբիկոն Գրուպ հոլդինգի» հիմնադիր և գլխավոր գործադիր տնօրեն։  Ճանաչվել է Գլոբալ TV- ի ամենաազդեցիկ կանանցից մեկը և բիզնես աշխարհում նշանակալի արաբ կին։


== Կենսագրություն ==
Այուբին ծնվել է Երուսաղեմում, մեծացել է Ամմանում։ Հարվարդի բիզնես դպրոցից ստացել է  համակարգչային գիտությունների բակալավրի և բիզնես վարչարարության մագիստրոսի աստիճան։ Այուբիի ոգեշնչումը գալիս է կրթության հետ տեխնոլոգիայի միաձուլման ցանկությունից։ Նա խոսել է արաբական լրատվամիջոցներն ավելի լայն լսարան ներկայացնելու ցանկության մասին որպես «Արաբական վերածննդի» մաս, նշելով.


== Գործունեություն ==
1994 թվականին Այուբին հիմնադրել է Ռուբիկոն ընկերությունը, որը 2004 թվականին դարձել է «Ռուբիկոն Գրուպ հոլդինգ»։ Սկզբում նա պայքարել է ներդրողներից ֆինանսավորում ստանալու համար, այնուհետև սկսել է իր ընկերությունը` բանկային ոլորտի մասնագետներին ուսուցանելով բազմաբնույթ մեդիա հմտություններ։ Տասը տարիների ընթացքում միջոցներ հավաքելուց հետո Այուբին զբաղվել է անիմացիայով և խաղային ուսուցմամբ։ Ռուբիկոնն այժմ հայտնի է Ben & Izzy և Postman Pat Movie անիմացիոն շարքերում ներգրավվածությամբ։
Այուբին Հորդանանի Կանանց միջազգային ֆորումի (IWF) բաժանմունքի հիմնադիր անդամ է  և ընդգրկված է Թագավորական ակադեմիայի հոգաբարձուների խորհրդի և Թագուհի Ռանիայի կրթության և զարգացման հիմնադրամի կազմում։ Եղել է նաև Հորդանանի կրթության բարեփոխման թագավորական հանձնաժողովի և Ամմանում գտնվող մանկական թանգարանի հոգաբարձուների խորհրդի անդամ։
Այուբին զբաղեցրել է Աքաբայի Կարմիր ծովի կինեմատոգրաֆիական արվեստի ինստիտուտի նախագահի պաշտոնը և օգնել է Հորդանանում հիմնադրել տեղեկատվական տեխնոլոգիաների ասոցիացիա։


== Մրցանակներ ==
YEA «Տարվա գործարար» մրցանակ, 2000 թ.
Արաբական բիզնես տարածաշրջանային ձեռնարկատիրության մրցանակ, 2004 թ.
Տարվա գործարար կին Միջին Արևելքում գլխավոր գործադիր տնօրեն անվանակարգում,  2010 թ.
Էրնստ և Յանգ «Տարվա գործարար» մրցանակ, 2011 թ.


== Ծանոթագրություններ ==


== Արտաքին հղումներ ==
Ռանդա Այուբիի կենսագրությունը «Ռուբիկոն Գրուպ հոլդինգի» պաշտոնական կայքում
Սուշչևո (գյուղ, Բորիսոգլեբսկի շրջան)

Անվան այլ կիրառումների համար տե՛ս՝ ՍուշչևոՍուշչևո (ռուս.՝ Сущево), գյուղ Ռուսաստանի Յարոսլավլի մարզի Բորիսոգլեբսկի շրջանի կազմում։
Բնակչությունը 2007 թվականին գրանցված տվյալներով կազմում էր 97 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճառընտիր (941)

Ճառընտիր (941), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 941 թվի տակ։ Ձեռագիրը գրվել է 1689 թվականին։ Գրիչը և ստացողը եղել է Տեր Գրիգորը։ Գրված է թղթի վրա, որը ունի 27x20,5 սմ չափս։ Ձեռագիրը կազմված է 343 թերթից։ Գրված է երկսյուն, միասյուն, նոտրգիրով։ Ունի 6 մանրանկարներ։ Կազմը` կաշեպատ տախտակ։


== Բովանդակություն ==
Ճառք, Խրատք, Քարոզք (Ոսկեբերան, Աթանաս, Թէոփիլոս, Յովհ. Գառնեցի, Գէորգ վրդ., Յակ. Սրճեցի, Եղիշէ, Եփրեմ, Վարդան, Անանիա, Նեքտառիոս, Գր. Նիւսացի, Գր. Տաթևացի, Սարգիս Շնորհալի, Յովհ. Երզնկացի)։
Տեսիլք Աթանասի, Յովհ. Կոզեռնի, Կոստանդիանոսի։
Յովհաննէս Արճիշեցւոյ Մեկնութիւն պատարագի։
Հարցումն Թէեդերոսի ընդ Եպիփան, Բարսղի առ Տերենտիոս։
Երեմիայի Լուծումն յԱստուածաշունչ գրոց։ .
Հարցումն Հեթմոյ և պատասխամմիք Վարդանայ վարդ-ի։
Յակոբ Ղրիմեցւոյ Բառգիրք։
Վարք և Վկայաբանութիւնք։
Տօնապատճառ։


== Ծանոթագրություններ ==
Մեկո

Մեկո (իսպ.՝ Meco), քաղաք և մունիցիպալիտետ Իսպանիայում։ Գտնվում է Մադրիդ պրովինցիայի Մադրիդ ինքնավար համայնքի կազմում։ Մունիցիպալիտետը գտնվում է Կուենկա դել Մեդիո Խարամա շրջանում։ Բնակչությունը՝ 12580 մարդ (2010 թվականի տվյալներով)։


== Արտաքին հղումներ ==
Villademeco.com - Portal de información de la Villa de Meco Archived 2007-06-26 at the Wayback Machine.
Վերխնելանովսկի գյուղական խորհուրդ (Կարլովսկի շրջան)

Վերխնելանովսկի գյուղական խորհուրդ  (ուկրաիներեն՝ Верхньоланнівська сільська рада), Ուկրաինայի Պոլտավայի մարզի Կարլովսկի շրջանում։
2001 թվականի տվյալներով Վերխնելանովսկի գյուղական խորհրդում բնակվում էր 951 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Ռոզուա սյուր Սեր (կանտոն)

Ռոզուա սյուր Սեր (ֆր.՝ Rozoy-sur-Serre), Ֆրանսիայի կանտոն է, գտնվում է Պիկարդիա շրջանում։ Էնա դեպարտամենտի կանտոնն է։ Մտնում է Լան օկրուգի մեջ։ Համաձայն 2006 թվականի մարդահամարի կանտոնի բնակչությունը 7589 մարդ էր։Կանտոնի համարը 226 է։ Ռոզուա սյուր Սեր կանտոնում կա 30 կոմունա, որոնցից ամենամեծը Ռոզուա սյուր Սեր կոմունան է։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Ստոգովո (լեռներ)

Ստոգովո  (մակեդոներեն՝ Стогово), լեռնաշղթա է Մակեդոնիայի Հանրապետության արևմտյան մասում։ Նրա ամենաբարձր գագաթն է՝ Գոլեմ-Ռիդ լեռը (2273 մ)։ Մյուս բարձր գագաթներն են՝ Բաբին-Սիրտ (2241 մ), Ստոգովո (2218 մ), Կանեշ (2216 մ) և կա ևս 7 գագաթներ, որոնք ծովի մակարդակից գտնվում են 2000 մ բարձրության վրա։ Լեռները տեղակայված են արևմուտքում Սև Դրին և արևելքում Սատեսկա գետերի արանքում։ Հյուսիսում այն սահմանակցում է Բիստրա-Պլանինա լեռներին։ Հարավում Ստոգովոյի լեռները թմբերի միջոցով միավորվում են Քարաորման լեռնաշղթայի հետ, ձևավորելով միասնական լեռազանգված 522 կմ² տարածությամբ։
Ստոգովոն երիտասարդ ձևավորված լեռնաշղթա է։ Այն ձևավորվել է ալպյան ծալքավորության ժամանակաշրջանում։ Պլեյստոցենի ժամանակաշրջանում լեռները պատվել են սառցալեռներով և այժմ այնտեղ առկա է սառցադաշտային ռելիեֆի ձևեր՝ կրկեսներ, սառցադաշտային հովիտներ և մորեն։ Կրկեսում են գտնվում երեք սառցեդաշտային լեճերը՝ Վերին, Ստորին և Մարուշա։ Ստոգովոնյան լեռներում առկա են երկաթյա հանքաքարեր, որոնք ձևավորվել են օրդովիկյան ժամանակաշրջանում։
Բուսականությունը լեռներում աճում է գոտիներով։ Ստորին հատվածներում աճում են անտառներ (հիմնականում կաղնի և հաճարենի), նրանցից վերև փոխարինում են լեռնային անտառները, իսկ ամենա վերևում են գտնվում Ալպյան մարգագետինները, որոնք օգտագործվում են որպես արոտավայրեր։ 2012 թվականին Ստորգովոյի արևելյան հատվածներում հայտնաբերվեցին բալկանյան լուսաններ, որը սովորական լուսանի անհետացող ենթատեսակն է։
Ստորգովյան լեռներին բավական հեշտ է հասնել ավտոբուսով, որը մեկնում է  մայրաքաղաք Սկոպյեից դեպի Դեբար քաղաք։ Այս շրջանում բնությունը  գերեթե ամբողջովին պահպանվել է, քանի որ լեռները գտնվում են հեռու երկրի խոշոր բնակավայրերից, և ալպինիստները հաճախ չեն այցելում դրանք։


== Ծանոթագրություններ ==
Բիձինա Իվանիշվիլի

Բիձինա (Բորիս) Իվանիշվիլի (վրաց.՝ ბიძინა ივანიშვილი, փետրվարի 18, 1956(1956-02-18), Ճորվիլա, Սաչխերեի շրջան, Իմերեթի մարզ, Վրաստան), վրացի ձեռնարկատեր,
բարեգործ, «Ունիկոր» խմբի սեփականատեր։ Համաձայն Ֆորբսի զբաղեցնում է 153-րդ հորիզոնական աշխարհի ամենահարուստ մարդկանց ցանկում։
2011 թվականից ի վեր Վրաստանում զբաղվում է քաղաքական գործունեությամբ։ 2012 թվականի խորհրդարանական ընտրությունների արդյունքում Իվանիշվիլիի կողմից գլխավորված «Վրացական երազանք — Ժողովրդավարական Վրաստան» ընտրական բլոկը ստացել է Վրաստանի խորհրդարանի մանդատների կեսից շատը։


== Ծանոթագրություններ ==


== Արտաքին հղումներ ==

Բիձինա Իվանիշվիլի Թվիթթերում
Բիձինա Իվանիշվիլի Ֆեյսբուքում
Սան Ջորջո ին Բոսկո

Սան Ջորջո ին Բոսկո (իտալերեն՝ San Giorgio in Bosco), կոմունա Իտալիայում, գտնվում է Վենետո մարզում՝ Պադովա գավառում։ Բնակչությունը 6000 մարդ, բնակչության խտությունը 208 մարդ/կմ²։ Զբաղեցնում է 28 կմ² տարածք։ Փոստային ինդեքս՝ 35010։ Հեռախոսային կոդ՝ 049։


== Ծանոթագրություններ ==
Սեն Բրիո Սյուդ (կանտոն)

Սեն Բրիո Սյուդ (ֆր.՝ Saint-Brieuc-Sud), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 15529 մարդ էր։Կանտոնի համարը 2245 է։ Կանտոնում կա 1 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Էպեմենտիկ

Էպեմենտիկ, գետակ ներկայիս Թուրքիայում (Հայկական լեռնաշխարհում), Եփրատի ավազանում, նրա աջակողմյան վտակ Մելաս գետի օժանդակը։ Հոսում է Մալաթիա քաղաքի շրջակայքով։ Ունի գաղջ և վատորակ ջուր։


== Ծանոթագրություններ ==
Էկլոգ

Էկլոգ (լատ.՝ ecloga, որն էլ գալիս է հին հունարեն՝ εκλογή - «ընտրություն» բառից), անտիկ քնարերգության մեջ (օրինակ՝ Վերգիլիոսի «Բուկոլիկներում») բնության գրկում իդիլիկ կյանքի պատկերները երգող բուկոլիկ գրականության ժանրերից մեկը, որը դրսևորվել է ինչպես չափածո, այնպես էլ վիպերգական և թատերգական ձևերով։
Ըստ Վառոյի՝ էկլոգը սկզբնապես նշանակել է փոքր բանաստեղծության տեսակ ընդհանրապես։ Ավելի ուշ, համաձայն Պլինիոս Ավագի, այն տրվել է պաստորալ գրականությանը։
Կլասիցիզմի գրականության ժամանակ խիստ տարբերակվածություն դրվեց, ընդ որում բավականին խիստ, որի համաձայն իդիլիայից սպասում էին ավելի շատ զգացմունքներ, իսկ էկլոգից՝ ավելի շատ գործողություններ։
Էկլոգներ են գրել հույն անտիկ բանաստեղծ Թեոկրիտոսը (Ք.ա. 3-րդ դար), հռոմեական բանաստեղծ Վերգիլիոսը (Ք.ա. 1-ին դար), ռուս գրողներից առաջինը կիրառողը համարվում է Ա. Պ. Սումարոկովը։ 19-րդ դարի սկզբին ժանրն արդեն սպառել էր իրեն, սակայն վերածնվել է 20-րդ դարի երկրորդ կեսին, մասնավորապես՝ Իոսիֆ Բրոդսկու պոեզիայում։
Հայ գրականության մեջ էկլոգը, իբրև կենցաղային գործողության վրա հիմնված ժանր, իր դասական ձևով հանդես չի եկել։ Ավ. Իսահակյանի, Դ. Վարուժանի, Մ. Մեծարենցի և այլ բանաստեղծների պոեզիայում հանդիպում են էկլոգ հիշեցնող բանաստեղծություններ, ուր գովերգվում են բնության գրկում իդիլիկ կյանքի պատկերներ։


== Ծանոթագրություններ ==
Մարիա Հակոբյան

Մարիա Տիգրանի Հակոբյան (սեպտեմբերի 19, 1921(1921-09-19), Գեորգիևսկ - հուլիսի 12, 2002(2002-07-12), Երևան, Հայաստան), հայ բանաստեղծուհի։ Հայաստանի գրողների միության անդամ (1964 թվականից)։
Եղել է բանաստեղծ Համո Սահյանի կինը։


== Կենսագրություն ==
Մարիա Հակոբյանը ծնվել է 1921 թվականին ՌԴ Ստավրոպոլի երկրամասի Գեորգիևսկ քաղաքում։ Նրա մշեցի ծնողներն այստեղ էին գաղթել 1915 թվականին։ 1928-1930 թվականներին սովորել է տեղի հայկական դպրոցում։ 1930 թվականին ընտանիքով փոխադրվել է Բաքու։ 1938 թվականին ավարտել է Բաքվի 39-րդ հայկական միջնակարգ դպրոցը։ 1942 թվականին ավարտել է Բաքվի բժշկական ինստիտուտի բուժական ֆակուլտետը։ 1951 թվականին փոխադրվել է Երևան և մի քանի տարի աշխատել հանրապետական մամուլում։ 1956-1962 թվականներին եղել է «Առողջապահություն» ամսագրի բաժնի վարիչը, 1962-1970 թվականներին՝ «Պիոներ» ամսագրի աշխատակից, 1970-1980 թվականներին՝ «Գրական թերթի» պոեզիայի բաժնի վարիչը։
Մահացել է Երևանում։


== Ստեղծագործություններ ==
Հակոբյանի պոեզիային բնորոշ են սիրո, կարոտի մոտիվները, քնարական մեղմախոսությունը։ 1958 թվականին լույս է տեսել Հակոբյանի առաջին գիրքը` «Անանուն ծաղիկներ», որին հաջորդել են «Լույսերի շշուկ» (1963), «Անծանոթ երազ» (1967), «Աշնան ծառուղի» (1971), «Ոսկի տերևաթափ» (1978), «Մանուշակ» (1981), «Մարինե վանքում» (2004) ժողովածուները։


== Երկեր ==


=== Գրքեր ===
Անանուն ծաղիկներ (բանաստեղծություններ), Ե., Հայպետհրատ, 1958, 68 էջ։
Լույսերի շշուկ (բանաստեղծություններ), Ե., Հայպետհրատ, 1963, 179 էջ։
Անծանոթ երազ (բանաստեղծություններ), Ե., Հայաստան, 1967, 235 էջ։
Աշնան ծառուղի (բանաստեղծություններ), Ե., Հայաստան, 1971, 247 էջ։
Ոսկի տերևաթափ (բանաստեղծություններ), Ե., Սովետական գրող, 1978, 199 էջ։
Մանուշակ (բանաստեղծություններ), Ե., Սովետական գրող, 1981, 191 էջ։
Մարինե վանքում (բանաստեղծություններ), Ե., Զանգակ-97, 2004, 208 էջ։


=== Մամուլ ===
Մարինե վանքում; Ափսոս; Ձյունը եկել է; «Ինձ երջանկության երգեր են սազում»; Իմչ իմանաս։ «Գրական թերթ», 1969, № 7։


== Ծանոթագրություններ ==
Շվարցենբախ (Վերին Պֆալց)

Շվարցենբախ (գերմ.՝ Schwarzenbach), կոմունա Գերմանիայում, Բավարիա երկրամասում։ Ենթարկվում է Վերին Պֆալց վարչական շրջանին։ Մտնում է Վալդնաբի Նոյշթաթ շրջանի մեջ։ Բնակչությունը կազմում է 1176 մարդ 2010 թվականի դեկտեմբերի 31-ի տվյալներով։ Զբաղեցնում է 11,90 կմ2 տարածք։ Պաշտոնական կոդ՝ 09 3 74 156։


== Ծանոթագրություններ ==


== Արտաքին հղումներ ==
Պաշտոնական կայք
The Shin

The Shin, վրացական ջազ ռոք ժանրի խումբ։ Խմբի անդամներն են՝ Զազա Միմինոշվիլին, Զուրաբ Գագնիձեն և Մամուկա Գագանիձեն։ Խումբը 2014 թվականի մայիսին երգչուհի Մարիկո Էբրալիձեի հետ իրենց «Three Minutes to Earth» երգով ներկայացրել են Վրաստանը Եվրատեսիլ 2014 երգի մրցույթում։


== Ծանոթագրություններ ==
Սանտա Ռիտա դի Կասիա (Բաիա)

Սանտա Ռիտա դի Կասիա (պորտ.՝ Santa Rita de Cássia), համայնք Բրազիլիայում՝ Բաիա նահանգի կազմում։ Գտնվում է Արևմտյան նահագի Բաիա մարզում։ Մտնում է Կոտեժիպի գավառի կազմի մեջ։ Բնակչությունը կազմում է 24 605 մարդ՝ 2006 թվականի տվյալներով։ Գրավում է 6 071,116 կմ2 տարածք։ Բնակչության խտությունը՝ 4,1 մարդ/կմ²։
Քաղաքի տոնը նշվում է մարտի 26-ին։


== Պատմություն ==
Քաղաքը հիմնադրվել է 1840 թվականին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 64.758.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.650 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,651 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման տարածքում լեռնային արևադարձային է։


== Նկարներ ==
Լագույա

Լագույա (էստ․՝ Laguja), գյուղ Էստոնիայի Տարտումաա նահանգի Նիո շրջանում։
2011 թվականի տվյալներով գյուղում բնակվում էր 42 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օրու Վելյու

Օրու Վելյու (պորտ.՝ Ouro Velho), համայնք Բրազիլիայում՝ Պարաիբա նահանգի կազմում։ Գտնվում է Բորբորեմայի մարզում։ Մտնում է Կարիրի Օսիդենտալի գավառի կազմի մեջ։ Բնակչությունը կազմում է 2821 մարդ (2006 թվականի տվյալներով)։ Գրավում է 129,399 կմ2 տարածք։ Բնակչության խտությունը՝ 21,8 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 5.972.902,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.116,55 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,633 (տվյալները՝ ՄԱԿ-ի զարգացման ծրագրի)։
Սավառնակ

«Սավառնակ», ազգային-քաղաքային երգիծաթերթ։ Լույս է տեսել 1919-71 թվականներին, Կահիրեում։ Տնօրեն-խմբագիր՝ Երվանդ Մսրլյան։ Ունեցել է տարբեր անվանումներ («Զեբլին», «Սավառնակ-Զեբլին») և փոփոխական պարբերականություն (շաբաթաթերթ, օրաթերթ, ամսաթերթ)։ Երգիծական նյութերով հանդես է եկել ազգային հոգսերին անտարբեր հայ հասարակական գործիչների ու կազմակերպությունների դեմ, ծաղրել եգիպտահայ գաղութի կենցաղի թերությունները։ 
Առանձնակի ուշադրություն է տվել Խորհրդային Հայաստանի անցուդարձին, հանդես եկել դաշնակցության դեմ։ 
Տպագրել է Ե․ Օտյանի, Ա․ Իսահակյանի, Գ․ Մահարու, Ե․ Չարենցի, Հ․ Շիրազի, այլ անվանի գրողների ստեղծագործություններից։
Հելեֆուտսլաուս

Հելեֆուտսլաուս (հոլ.՝ Hellevoetsluis ( արտասանություն)), համայնք Նիդերլանդների Հարավային Հոլանդիա մարզում։ Տարածքը 31,57 կմ² է, բնակչությունը՝ 39.748 (2011 թ.)։ Մեկ շնչի տարեկան միջին եկամուտը 13.500 եվրո է։
Մենիե (Սոմի գավառ)

Մենիե (ֆր.՝  Meigneux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 158 մարդ, բնակչության խտությունը` 39.80 մարդ/կմ²։ Բնակավայրը զբաղեցնում է 3.97 կմ² տարածք։


== Աշխարհագրություն ==
Գտնվում է Փարիզ քաղաքից 110 կմ հյուսիս, Ամյեն քաղաքից 33 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 105 աշխատունակ (15-64 տարեկան)  բնակիչ, որոնցից ակտիվ էին 73-ը, իսկ ոչ ակտիվները` 32։ Ակտիվության ցուցանիշը կազմում է 69,5 %։ 73 աշխատունակ մարդկանցից աշխատել է 65 անձ (36 տղամարդ և 29 կին)։ Գործազուրկ են եղել 8 անձ (4 տղամարդ և 4 կին)։ 32 անաշխատունակներից 9-ը եղել են աշակերտներ կամ ուսանողներ, 12-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վերին Բոդյա Յոլ

Վերին Բոդյա Յոլ (ռուս.՝ Верхняя Бодья-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Սեդ Յու գետի ձախ ափին՝ 48 կմ հեռավորության վրա։ Գետի երկարությունը կազմում է 16 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը ստորին Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300112103000076158
Կոդը ըստ հիդրոլոգիական հետազոտության (ՌԴ) — 103007615
Ավազանի կոդը — 03.05.03.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Աինդու

Աինդու (էստ․՝ Aindu), գյուղ Էստոնիայի Վիլյանդիմաա նահանգի Սաառեպեեդի շրջանում։
2011 թվականի տվյալներով գյուղում բնակվում էր 46 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սարգիս Հակոբյան (այլ կիրառումներ)

Սարգիս Հակոբյան անունը կարող է վերաբերել հետևյալ անձանց.

Սարգիս Հակոբյան (1926-2007), գյուտարար, ինդուստրիալիստ, բնապահպան և ֆիլանտրոպ։
Սարգիս Հակոբյան (1915-2005), ֆիզիոլոգ։
Կիրովի շրջան (Ստավրոպոլի երկրամաս)

Կիրովի շրջան (ռուս.՝ Кировский муниципальный район), մունիցիպալ շրջան Ռուսաստանի Դաշնության Ստավրոպոլի երկրամասում։ Անվանվել է ի պատիվ Սերգեյ Կիրովի։
Ստեղծվել է 1924 թվականին։ Վարչական կենտրոնը՝ Նովոպավլովսկ։


== Աշխարհագրություն ==
Շրջանի տարածքի մակերեսը կազմում է 1386,05 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 71669 մարդ։ Բնակչության խտությունը կազմում էր 51,71 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Սեն Պերե

Սեն Պերե (ֆր.՝ Saint-Péray), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 7268 մարդ, բնակչության խտությունը` 302.20 մարդ/կմ²։ Բնակավայրը զբաղեցնում է 24.05 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ-արևելք, Լիոն քաղաքից` 90 կմ հարավ, Պրիվա քաղաքից` 31 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 4563 աշխատունակ (15-64 տարեկան) բնակիչ, որոնցից ակտիվ էին 3307-ը, իսկ ոչ ակտիվները` 1256։ Ակտիվության ցուցանիշը կազմում է 72,5 %։ 3307 աշխատունակ մարդկանցից աշխատել է 3012 անձ (1579 տղամարդ և 1433 կին)։ Գործազուրկ են եղել 295 անձ (131 տղամարդ և 164 կին)։ 1256 անաշխատունակներից 426-ը եղել են աշակերտներ կամ ուսանողներ, 469-ը` թոշակառուներ, իսկ 361-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոբրովո (գյուղ, Լեբեդինի շրջան)

Անվան այլ կիրառումների համար տե՛ս՝ Բոբրովո (այլ կիրառումներ)Բոբրովո (ուկրաիներեն՝ Боброве), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Բոբրովո գյուղում բնակվում էր 162 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արեկիպա

Արեկիպա ( իսպ.՝ Arequipa, կեչուա՝ Ariqipa), Պերուի երկրորդ խոշոր քաղաքը, որը գտնվում է երկրի հարավային մասում, Արևիպա նահանգի վարչական կենտրոնը:Պերուի սահմանադրական դատարանի գտնվելու վայրը։
Քաղաքի պատմական կենտրոնը, որտեղ պահպանել են սպիտակ հրաբխային քարից կառուցված բազմաթիվ գաղութային շենքեր,ընդգրկվել է ՅՈՒՆԵՍԿՕ-ի Համաշխարհային ժառանգության ցանկում 2000 թվականին:1868 թվականին քաղաքը գրեթե ամբողջությամբ ավերվեց երկրաշարժի հետևանքով և հետագայում վերականգնվեց իր սկզբնական տեսքով:Արեկիպայի կենտրոնում պահպանվել են բազմաթիվ բարոկկո և նեո-գոթական շենքեր։
Քաղաքը առանձնանում է ուտեստների մեծ բազմազանությամբ, ինչի համար Արեկիպան հռչակվել է «պերուական խոհանոցի մայրաքաղաք»։


== Պատմություն ==
Բնակչության հիմնական զբաղմունքն էր որսալը ՝ աստիճանական անցում կատարելով հողագործությանը։ XV դարում այդ շրջանը, որն այն ժամանակ բնակեցված էր Այմա հնդկացիների կողմից, նվաճվել է Ինկաների կողմից և ծառայել որպես կայսրության սննդի կարևոր մատակարար։
Արեկիպան հիմնադրվել է 1540 թվականի օգոստոսի 15-ին կոնկիստադոր Ֆրանսիսկո Պիզարոյի կողմից։ Քաղաքին շնորհվել է "Վիլյա դե լա Ասունսյոն դե Նուեստրա Սենյորա դել Վալյո Հերմոսո Արեկիպա" անվանումը։ Կա նաև վարկած, որ այդ տարածքի անունը 1537 թվականին տվել է իսպանացի կոնկիստադոր դոն Դիեգո դե Ալմագրոն, որը, մատնացույց անելով գետնին, հարցրել է տեղի հնդիկներին. «Ի՞նչանուն ունի այս հողը». բնիկները, ենթադրելով, որ անծանոթը հարցնում թույլտվություն նստել պատասխանել են «Արեկիպա» («Նստեք») :
Իսպանական թագավոր Չարլզ V-ը 1540 թվականի դեկտեմբերի 22-ին գրությամբ քաղաքին վերագրեց բնակավայրի կարգավիճակ և հաստատեց իր զինանշանը, որը քաղաքը մինչև հիմա կրում է։
Գաղութատիրական դարաշրջանի ընթացքում քաղաքը զարգացավ առանց մեծ ընդվզումների, հարուստ արծաթով և բուրդով առևտուր անելով մնաց  իսպանական թագի պատվանդանը Պերուի հարավում:Երկիրը անկախություն հռչակելուց հետո Արեկիպան մի քանի տարի եղել է ընդդիմադիրների ներգրավման կենտրոն, որոնք պայքարել են Սիմոն Բոլիվարի անձնական իշխանության ուժեղացման դեմ։Երկրորդ Խաղաղօվկիանոսյան պատերազմի ժամանակ քաղաքը հանդիսանում էր երկրի հարավը պաշտպանող պերուական զորքերի հիմնական մատակարարման կենտրոնը, իսկ 1882-83 թվականներին ՝ Չիլիի Լիմայի գրավման ժամանակ, այն Պերուի իրական մայրաքաղաքն էր։
2001 թվականի հունիսի 23-ին Արեկիպան լուրջ վնասներ կրեց Ռիխտերի սանդղակով 7,9 բալ ուժգնությամբ երկրաշարժից։


== Կլիմա ==
Քաղաքը ծովի մակարդակից գտնվում է 2335 մետր բարձրության վրա, Ատակամա ափամերձ անապատի և Արևելյան Անդ Լեռնաշղթայի միջև։
Արեկիպայի  կլիման կիսաանապատային է, բավականին զով է քաղաքի համար ՝ իր նշանակալի բարձրության պատճառով։ Ինսոլյացիայի մակարդակը շատ բարձր է։


== Բնակչություն ==


== Տնտեսություն ==
Արեկիպան Պերուի հարավում ամենամեծ ֆինանսական, արդյունաբերական և առևտրային կենտրոնն է, իսկ երկրի երկրորդ ( Լիմայից հետո) տնտեսական կենտրոնը։ Պահպանում է սերտ տնտեսական կապերը Բոլիվիայի, Չիլիի և Բրազիլիայի հետ:Քաղաքի տնտեսության հիմնական ոլորտներն են.

շինություն
զբոսաշրջություն
գյուղմթերքների վերամշակում
տեքստիլ արդյունաբերություն
տրանսպորտը
մանրածախ առևտուրըԱրեկիպայի տնտեսությունը զարգանում է արագորեն։ 2003-2008 թվականներին Արեկիպայի ագլոմերացիան ցույց տվեց մեկ շնչի հաշվով ՀՆԱ-ի ամենաբարձր աճը (տարեկան 9,59%) ։


== Պատկերասրահ ==

		
		
		
		
		
		


== Ծանոթագրություններ ==
Կոհիլա (այլ կիրառումներ)

Կոհիլա, կարող է վերաբերել՝

Կոհիլա - քաղաքատիպ ավան Էստոնիայի Ռապլամաա նահանգի Կոհիլա շրջանում
Կոհիլա - շրջան Էստոնիայի Ռապլամաա նահանգում
Ղազար Հակոբյան

Ղազար Հակոբյան (ծնվ.՝ սեպտեմբերի 24, Երևան), հայ տնտեսագետ, հասարակական գործիչ։ Street Workout Armenia կազմակերպության համահիմնադիր և Run Armenia կազմակերպության հիմնադիր։


== Կենսագրություն ==
Ծնվել է սեպտեմբերի 24-ին Երևանում։ Մանկության մի հատվածն անցել է Երևանում, մյուսը՝ Ավշար գյուղում, Արարատի մարզ։ 13 տարեկան հասակում ընտանիքով տեղափոխվել է Դոբրոպոլյե, Ուկրաինա, ապա՝ Մոսկվա, Ռուսաստան։ Մոսկվայում մասնակցելով RepatArmenia կազմակերպության դասընթացին, որոշել է հայրենադարձվել Հայաստան։ 2014 թվականին ընտանիքով հայրենադարձվել է Հայաստան։

2000 թվականին ավարտել է Մոսկվայի թիվ 197 միջնակարգ դպրոցը։
2000-2005 թվականներին սովորել և ավարտել է Կ. Է. Ցիոլկովսկու անվան ռուսական պետական տեխնոլոգիական համալսարանի տնտեսագիտության ֆակուլտետը, Մոսկվա։


=== Աշխատանքային գործունեություն ===
Համալսարանը ավարտելուց հետո աշխատել է ֆիտնեսի բնագավառում, դառնալով պարի ակումբի ղեկավար, ապա՝ Ֆիտնեսի ակադեմիայի մեթոդիստ։

2011-2013, աշխատել է մի շարք կազմակերպություններում։
2014 թվականից, համահիմնադրել և աշխատում է Street Workout Armenia կազմակերպությունում։
2015 թվականից, հիմնադրել և աշխատում է Run Armenia կազմակերպությունում
2015 թվականից, համահիմնադրել և աշխատում է Wonderice կազմակերպությունում։


== Արտաքին հղումներ ==
Ղազար Հակոբյան


== Ծանոթագրություններ ==
Ջիջիմլի

Ջիջիմլի, գյուղ Արևելյան Հայաստանի Ելիզավետպոլի նահանգի Զանգեզուրի գավառում։ Գտնվում է Հագարի գետի աջակողմյան վտակներից մեկի ստորին հոսանքի աջափնյակում։
Ըստ Ղևոնդ Ալիշանի գյուղը կարող է լինել Վերին կամ Ներքին Կարբինք գյուղերից մեկը։


== Բնակչություն ==
1907 թվականին գյուղն ունեցել է 501, իսկ 1908-ին՝ 440 կովկասի թաթար բնակիչ։


== Պատմամշակութային կառույցներ ==
Գյուղն ունի քանդված հայկական եկեղեցի։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Տանձուտ (գետ, թափվում է Սևանա լիճ)

Անվան այլ կիրառումների համար տե՛ս՝ Տանձուտ (այլ կիրառումներ)Տանձուտ, գետ Հայաստանի Գեղարքունիքի մարզում։ Սկիզբ է առնում Սևանի լեռներից և Ծափաթաղ գյուղի մոտ թափվում Սևանա լիճ։ Երկարությունը 10 կմ է։


== Ծանոթագրություններ ==
Սևերո-Ենիսեյսկի

Սևերո-Ենիսեյսկի (ռուս.՝ Северо-Енисейский), քաղաքատիպ ավան Ռուսաստանի Կրասնոյարսկի երկրամասի Սևերո-Ենիսեյսկի շրջանի կազմում։
Բնակչությունը 2012 թվականին գրանցված տվյալներով կազմում էր 6861 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալայա Յարոմիրկա

Մալայա Յարոմիրկա (ուկրաիներեն՝ Мала Яромирка), գյուղ Ուկրաինայի Խմելնիցկիի մարզի Գորոդոկի շրջանում։
2001 թվականի տվյալներով Մալայա Յարոմիրկա գյուղում բնակվում էր 425 մարդ։ Բնակավայրը զբաղեցնում է 1,34 կմ² տարածք։ Բնակչության խտությունը կազմում էր 317,16 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռոկշա (գետ)

Ռոկշա (ռուս.՝ Рокша), գետ Ռուսաստանում, հոսում է Վլադիմիրի և Յարոսլավլի մարզերում։ Գետաբերանը տեղակայված է Շախա գետի ձախ ափին՝ 22 կմ հեռավորության վրա։ Գետի երկարությունը 38 կմ է։ Ավազանի տարածքը՝ 119 կմ²։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Օկսկոմի ավազանային շրջանին, գետի ջրատնտեսային տեղամասը՝ Կալյազմա գետն է, Օրեխովո-Զուևո քաղաքից մինչև Վլադիմիր քաղաք։ Գետավազանը՝ Օկա։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը -  09010300812110000032326
Հիդրոլոգիական ուսումնասիրությունների կոդը - 110003232
Ավազանի կոդը - 09.01.03.008
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սուդակի քաղաքային խորհուրդ

Սուդակի քաղաքային խորհուրդ (ուկրաիներեն՝ Судацька міська рада, Ղրիմի թաթարերեն՝ Sudaq şeer şurası), քաղաքային խորհուրդ Ուկրաինայի Ղրիմի Ինքնավար Հանրապետությունում։ Տեղաբաշխված է Ղրիմի հարավային ափին, տուրիստական և առողջարանային գոտում։ Արևմուտքում սահմանակից է Ալուշտայի քաղաքային խորհրդի, հյուսիս-արևելքում Բելոգորսկի շրջանի, արևելքից Կիրովի շրջանի և Թեոդոսիայի քաղաքային խորհրդի հետ։ Հարավային կողմից շրջապատված է Սև ծովով։


== Բնակչություն ==
2001 թվականի ուկրաինական մարդահամարի տվյալներով շրջանի բնակչությունը կազմում էր 29 448 մարդ։ Բնակչության էթնիկական կազմը հետևյալն էր՝

ռուսներ — 59,2 %
ուկրաինացիներ — 17,6 %
ղրիմի թաթարներ — 17,4 %
բելառուսներ — 1,3 %:


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Երիտասարդություն (կինոփառատոն)

Կիևի Molodist (Երիտասարդություն) միջազգային կինոփառատոն (ուկրաիներեն՝ Київський Міжнародний Кінофестиваль "Молодість"),  յուրաքանչյուր տարի հոկտեմբեր ամսին Ուկրաինայի մայրաքաղաք Կիևում անցկացվող միջազգային կինոփառատոն։ Սկիզբ է առել 1970 թվականին՝ որպես Կիևի թատերական արվեստի ինստիտուտի ուսանողների նկարահանած ֆիլմերի երկօրյա փառատոն։ Եթե առաջին տարում փառատոնին ներկայացվել է 33 կինոնկար, ապա 2010 թվականին այդ ցուցանիշը հասել է 439-ի, և այն դարձել է Ուկրաինայում անցկացվող խոշորագույն կինոփառատոնը, որի այցելուների թիվն անցել է 127 հազարից։ Փառատոնի նախագահը Անդրիյ Խալպախչին է (Андрій Халпахчі): Դա ուկրաինական միակ կինոփառատոնն է, որ հավաստագրվել է FIAPF-ի (կինոպրոդյուսերների ասոցիացիաների միջազգային ֆեդերացիայի) կողմից (1993 թվականից) և համարվում է աշխարհում անցկացվող  մասնագիտացված, միջազգային, մրցութային 26 կինոփառատոներից մեկը։ Molodist-ի նպատակն է բացահայտել երիտասարդ տաղանդավոր կինոգործիչների և նպաստել նրանց հետագա առաջընթացին։ Մրցութային գլխավոր անվանակարգերն են՝

Գրան պրի մրցանակ՝ «Սկյութական եղնիկ» (Скіфський олень).
Լավագույն առաջին լիամետրաժ ֆիլմ
Լավագույն առաջին կարճամետրաժ ֆիլմ
Լավագույն առաջին փաստավավերագրական ֆիլմ
Լավագույն առաջին ուսանողական ֆիլմԿիևյան այդ կինոփառատոնում արդեն իսկ կայացել են հետագայում լայն ճանաչում ու համբավ նվաճած եվրոպացի մի շարք կինոգործիչների առաջին ստեղծագործությունների պրեմիերաներ։ Նրանց թվում են Ֆրեդ Քելեմենը, Թոմ Տիկվերը, Դենի Բոյլը, Ֆրանսուա Օզոնը, Անդրաշ Մոնորին, Իլդիկո Էնիեդին, Գերա Պոպելաարսը, Ժակ Օդիարը, Սերգեյ Մասլոբոյչիկովը, Ալեքսեյ Բալաբանովը, Դենիս Եվստիգնեևը, Սթիվեն Դոլդրին... Molodist-ի մրցույթի մի քանի մասնակիցներ հետագայում արժանացել են «Ոսկե արմավենու ճյուղի» (Բրյունո Դյումոն), «Օսկարի» (Ալեն Բեռլիներ)։


== Ծանոթագրություններ ==


== Արտաքին հղումներ ==
Կինոփառատոնի պաշտոնական էջը
Ֆեյսբուքյան պաշտոնական էջը
Festival archives (1997-2000 years) on the first official festival web site
Պաշտոնական ալիքը YouTube-ում
Ինստագրամյան պաշտոնական էջը
Історія КМКФ «Молодість» до 2010 року: НАУКОВИЙ ВІСНИК Київського національного університету театру, кіно і телебачення імені І. К. Карпенка-Карого, випуск 9, стор. 120—133: «Кінофестиваль «Молодість» як віддзеркалення генези національного кінопростору України», авторка Людмила Новікова
Інформація про фестиваль з 1997 по 2000 рр. на першому офіційному сайті фестивалю (անգլ.)
ПРЕМІАЛЬНІ. 40 років «Молодості»: історія в гран-прі  // «Україна молода» № 199 за 26 жовтня 2010 року
Кінофестиваль «Молодість» на сайті IMDB.
Ջուլիարդի դպրոց

Ջուլիարդի դպրոց (անգլ.՝ Juilliard School), արվեստի և երաժշտության ամենամեծ ամերիկյան բարձրագույն ուսումնական հաստատություններից մեկը։ Գտնվում է Նյու Յորքի Լինքոլն կենտրոնում։


== Պատմություն ==
1905 թվականին Նյու Յորքում հիմնադրվել է Երաժշտական ​​արվեստի ինստիտուտը (անգլ.՝ Institute of Musical Art)՝ դիրիժոր Ֆրենկ Դամրոշի գլխավորությամբ. վերջինս ուսումնառության առաջին տարում հավաքագրել է շուրջ 500 ուսանողի։ 1926 թվականին ինստիտուտը միավորվել է Ջուլիարդի բարձրագույն դպրոցի հետ (անգլ.՝ Juilliard Graduate School), որը հիմնադրվել էր երկու տարի առաջ Օգաստաս Ջուլիարդի բարեգործական հիմնադրամի կողմից։ Նույն ղեկավարության ներքո երկու ինստիտուտները մնացել են համեմատաբար անկախ, քանի որ Ջուլիարդի դպրոցը նախատեսված էր ավելի հին ուսանողների համար, ովքեր արդեն ունեին որոշակի երաժշտական ​​կրթություն։ Կոնսերվատորիայի երկու մասերի հետագա միաձուլումը տեղի է ունեցել 1946 թվականին, և համատեղ կրթական հաստատությունը հայտնի է դարձել որպես Ջուլիարդի երաժշտական ​​դպրոց, իսկ 1969 թվականից՝ պարզապես Ջուլիարդի դպրոց։ Ժամանակի ընթացքում ակադեմիական երաժշտության  կատարողական արվեստի առաջին բաժնին ավելացել է պարի բաժինը (1951 թվական), որին հաջորդել է դրամայի բաժինը (1968 թվական). 2001 թվականին Ջուլիարդի դպրոցում ջազի երաժիշտների համար բացվել է կատարողական արվեստի դասընթաց։ 
Մարիա Կալասը 1971 թվականի հոկտեմբերից մինչև 1972 թվականի մարտ ամիսը Ջուլիարդի դպրոցում անցկացրել է  վարպետության հայտնի դասեր։ Դրանք հիմնվել են դրամատուրգ Terrence McNally-ի«Վարպետաց դասեր» պիեսների վրա։ 
Ուսումնական հաստատությունը հետաքրքրված է  ժամանակակից երաժշտությամբ  և դրա կատարումներում ուսանողների և ուսուցիչների մասնակցությամբ։ Մասնավորապես 1963 թվականին այստեղ տեղի է ունեցել Պաուլ Հինդեմիթի «Երկար սուրբծննդյան ընթրիք» օպերայի ամերիկյան պրեմիերան հենց հեղինակի ղեկավարությամբ։


== Ծանոթագրություններ ==


== Արտաքին հղումներ ==
Պաշտտոնական կայք(անգլ.)
Բոյդ Կիրկլենդ

Բոյդ Դուգլաս Կիրկլենդ (անգլ.՝ Boyd Douglas Kirkland, նոյեմբերի 11, 1950(1950-11-11) կամ նոյեմբերի 4, 1950(1950-11-04), Սոլթ Լեյք Սիթի, ԱՄՆ - հունվարի 27, 2011(2011-01-27), Լոս Անջելես, Կալիֆոռնիա, ԱՄՆ), ամերիկյան հեռուստատեսային մուլտիպլիկացիոն ֆիլմերի ռեժիսոր։ Ավելի մեծ ճանաչում է ձեռք բերել իր «Իքս մարդիկ։ Էվոլյուցիա» անիմացիոն շարքից։ Նրա մյուս հայտնի աշխատանքը «Բեթմեն» անիմացիոն շարքն է։
Բոյդ Կիրկլենդը տառապում էր իդիոպաթիկ թոքային ֆիբրոզով և թոքային քրոնիկ հիվանդությամբ։ 2011 թվականի հունվարի 27-ին մահացավ Ռոնալդ Ռեյգանի բժշկական կենտրոնի վերակենդանացման բաժանմունքում, որտեղ սպասում էր թոքերի փոխպատվաստմանը։


== Կենսագրություն ==
Բոյդ Կիրկլենդը ծնվել և մեծացել է Յուտայում, հանդիսացել է Հիսուս Քրիստոսի Վերջին օրերի Սրբերի եկեղեցու անդամ։ Ստացել է բակալավրի աստիճան Վեբերի պետական քոլեջում՝ բիզնես կառավարման բաժնում, որը գտնվում է Յուտայի Օգդեն քաղաքում։ Նրա անիմացիոն կարիերան սկսվել է 1979 թվականին՝ որպես մակետների նկարիչ։ Այն զագացավ Սոլթ Լեյք Սիթիում  հիմնադված XAM! Productions-ի հետ համագոծակցությամբ,: 1985 թվականին Կիրկլենդն ընտանիքի հետ տեղափոխվում է Լոս Անջելես։
Կիրկլենդը հոդվածներ է հրապարակել մորմոնական պատկերացմամբ Աստծո բնության մասին։ Լինելով ապագա քարոզիչ, Հիսուս Քրիստոսի Վերջին օրերի Սրբերի եկեղեցու հանձնարարությամբ, Կիրկլենդը ամաչեց Աստծո արարած Ադամից, որն իբր թե հայտնվել էր 19-րդ հարուրամյակում, ինչը նրա մոտ հետաքրքրություն առաջացրեց եկեղեցու ներկայիս պաշտոնական ուսմունքների վերաբերյալ։ Ոչ երկար անհաջող փնտրտուքներից հետո, չստանալով ոչ մի պատասխան եկեղեցու առաջնորդներից, Կիրկլենդը շարունակում է հարցի վերաբերյալ իր սեփական հետազոտությունները և հրապարակում արդյունքները «Sunstone Magazine» հոդվածում, «Dialogue: A Journal of Mormon Thought» և մասամբ՝ «Line Upon Line: Essays on Mormon Doctrine»-ում։
Կիրկլենդն աշխատել է «Attack of the Killer Tomatoes: The Animated Series»-ում, որպես պրոդյուսեր, այդ թվում աշխատել է նաև Կոբրայի թռիչքը, Փոքրիկ Նիմո։ Արկածներ երազների երկրում, My Little Pony: The Movie և Աստղային պարեկություն. Օրինի լեգենդը ֆիլմերի կադրային աշխատանքների վրա։ Նա աշխատել է նաև «Living Scriptures, Inc.» ընկերության տարբեր մորմոնական մոլտֆիլմերի վրա, ինչպիսիք են՝ «Ամերիկայի փրկարարը» և «Հիսուսի հրաշքները» մուլտֆիլմերը։


== Նշանակալից աշխատանքներ ==


=== Իքս մարդիկ։ Էվոլյուցիա ===
Բոյդ Կիրկլենդը եղել է այս ֆիլմի պրոդյուսերն ու սցենարիստը։


=== Բեթմեն և պարոն Ֆրիզ ===
Բեթմեն և պարոն Ֆրիզը կարելի է դիտարկել որպես ֆիլմեր նկարահանելու ոլորտում Բոյդ Կիրկլենդի գլխավոր նվաճումներից մեկը։ Որպես սցենարիստ, ռեժիսոր և ֆիլմի պրոդյուսեր նա ֆիլմի ստեղծման գործընթացի կենտրոնական մասն էր։ Սա նրան յուրահատուկ հնարավորություն տվեց ֆիլմը դարձնելու այնպիսին, ինչպիսին ուզում է, որ կվայելեն և կգնահատեն Բեթմենի բոլոր երկրպագուները։


=== Բեթմեն. Ֆանտազմի դիմակը ===
Կիրկլենդը «Ֆանտազմի դիմակը» մուլտֆիլմի կադրավորման նկարիչն ու ռեժիսորն է։


=== Բեթմեն ===
«Բեթմեն» (The Animated Series) մուլտսերիալի ռեժիսորն ու սցենարիստը ևս Կիրկլենդն է։


=== Վրիժառուներ. Երկրի հզոր հերոսներ ===
Բոյդ Կիրկլենդի անունը հիշատակված է «Մայքլ Կորվակ» սերիալի վերջին դրվագի էպիզոդների տիտրերում։ Էպիզոդը նվիրված է նրա կյանքին։ Այնտեղ ասվում էր. «Ի հիշատակ Բոյդ Կիրկլենդի, Ընկերոջ, Հոր, Ռեժիսոր, Վրիժառուի»։


== Ծանոթագրություններ ==